stanford-oval/wikipedia huggingface dataset:
תותח רכבת
הערות שוליים

↑  הפרק מבוסס על הספר Miller, H. W., Lt. Col. Railway Artillery: A Report on the Characteristics, Scope of Utility, Etc., of Railway Artillery, Volume I Washington: Government Print Office, 1921 (ניתן לקריאה ברשת)
↑  Dale Clarke, British Artillery 1914-1919. Heavy Artillery. Osprey Publishing, Oxford UK, 2005 ISBN 1 84176 788
↑  Major D Hall, The South African Military History Society. Military History Journal - Vol 2 No 3 June 1972. Guns in South Africa 1899-1902 Part V and VI
↑  "סמואל"
↑  "ברונו"
↑  "יריית המלך"
| --- | --- |
בקרת זהויות :  NLI: 987007560601605171  GND: 4241661-9  LCCN: sh85111184 
שיטות צידוד: ללא צידוד, על ידי מסילה מעוגלת; צידוד-קרון; צידוד ציר
הוביצרים בריטיים (12 אינץ') יורים בצידוד של 90°, דצמבר 1940
שיטות ספיגת רתע:"עריסה"; "עגלה עליונה"; ספיגת רתע בהחלקה; ספיגת רתע בגלגול
מנגנון רתיעת-עריסה בתותח 9.2 אינץ' BL
מנגנון רתיעת-החלקה בתותח צרפתי 320 מ"מ
שיטות עיגון: ללא צורך; עיגון לרציף (באיור זה מוצג חתך ניצב למסילה);
"הדיקטטור" מרגמה נישאת על רכבת מימי מלחמת האזרחים. צילם: מת'יו בריידי
תותח "ברונו" הגרמני, 280 מ"מ
המלך ג'ורג' החמישי בוחן את ה"בושבאסטר" 14 אינץ', אוגוסט 1918
ה"בושבאסטר" הבריטי (18 אינץ'), 1940
צוות תותח 18 אינץ' בריטי
MK-3-12 במוזיאון הרכבת בסנקט פטרבורג
Perro Fiel

Perro Fiel (באנגלית: Faithful Dog, ובעברית: כלב נאמן) הוא סינגל של הזמרת הקולומביאנית שאקירה, בשיתוף הזמר הפאורטו ריקאני ניקי ג'אם, מתוך אלבומה האחד עשר, El Dorado. שיתוף פעולה זה הוא שיתוף הפעולה הראשון בין השניים. השיר יצא לאור ב-15 בספטמבר 2017, כסינגל השלישי והאחרון מתוך האלבום.
לפני כן כבר במאי באותה שנה, העלתה שאקירה תמונה המכילה את השיר לערוץ היוטיוב שלה.
במצעדים זכה השיר להצלחה רבה, ועוד לפני שיצא כסינגל רשמי מן האלבום הצליח השיר להגיע למקום השלישי במצעד הספרדי.
השיר

מיד לאחר הוצאת האלבום, אתרים רבים כתבו ביקורות ארוכות על האלבום ובנוסף גם על השיר. הביקורות היו טובות לגבי שניהם כאשר שיבחו רבות את שיתוף הפעולה של שאקירה עם ג'אם.
בערב השקתו של אלבומה האחד עשר El Dorado, עלתה לבמה שאקירה ושרה את השיר ביחד עם ג'אם. מאוחר יותר היא צייצה שהיא התרגשה מאוד מההופעה ומהשקתו של האלבום והודתה לכולם. השיר הוא השיר השישי מן האלבום.
וידאו קליפ

הווידאו קליפ הרשמי שיצא לסינגל הועלה לערוץ ה-Vevo של הזמרת ב-15 בספטמבר 2017. תחילה, חסמה הזמרת את הסרטון ביוטיוב, והפכה אותו לסרטון לא רשום, דבר אשר פגע לה במונה הצפיות. לאחר מכן בצהריי אותו יום, היא העלתה אותו בצורה רשמית כך שהוא היה חשוף לכל הקהלים. בקליפ מופיע הזמר הלטיני ניקי ג'אם.
בתחילת הקליפ ניתן לראות את שאקירה כשגופה צבוע בצבע זהב, עם שמלה אדומה ואותה אוחזת בשלושה כלבים. לאחר מכן מגיח ג'אם ובעצם מתחיל לשיר את השיר. לאורך כל הקליפ ניתן לראות את השניים רוכבים על אופנועים, אנשים שמנגנים בכינורות וכולי.
בפרק זמן של 24 שעות, מונה הצפיות של הווידאו קליפ עמד על למעלה מ-5 מיליון צפיות, ונכון למרץ 2020, מונה הצפיות של הקליפ עומד על כ-765 מיליון צפיות, ובכך הפך לקליפ השמיני של שאקירה שעשה זאת.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אורוגוואי | מוניטור לטינו | 1 |  |
|  אל סלוודור | מוניטור לטינו | 14 |  |
|  אקוודור | מוניטור לטינו | 8 |  |
|  ארגנטינה | ארגנטינה הוט 100 | 1 |  |
|  ארצות הברית | בילבורד הוט 100 | 100 |  |
|  ארצות הברית | מצעד שירי הפופ הלטיניים | 1 |  |
|  ארצות הברית | מצעד השירים הלטיניים | 6 |  |
|  ארצות הברית | מצעד השירים הלטיניים העכשוויים | 2 |  |
|  בוליביה | מוניטור לטינו | 3 |  |
|  גואטמלה | מוניטור לטינו | 4 |  |
|  הרפובליקה הדומיניקנית | מוניטור לטינו | 1 |  |
|  ולוניה | אולטראטופ 40 | 39 |  |
|  ונצואלה | רקורד ריפורט | 23 |  |
|  ישראל | מדיה פורסט ישראל | - |  |
|  ישראל | מדיה פורסט TV | 1 |  |
|  לבנון | מצעד 20 העליונים הרשמי של לבנון | 1 |  |
|  מקסיקו | טופ 100 – מקסיקו | 1 |  |
|  ספרד | PROMUSICAE | 3 |  |
|  פולין | ZPAV | 25 |  |
|  פורטוגל | מצעד הסינגלים הפורטוגזי | 80 |  |
|  פנמה | מוניטור לטינו | 7 |  |
|  פרגוואי | מוניטור לטינו | 1 |  |
|  פרו | מוניטור לטינו | 16 |  |
|  צ'ילה | צ'ילה טופ 20 | 7 |  |
|  צרפת | SNEP | 83 |  |
|  קולומביה | נשיונל-רפורט | 21 |  |
|  קוסטה ריקה | מוניטור לטינו | 1 |  |
|  שווייץ | המצעד השווייצרי | 62 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אורוגוואי | מוניטור לטינו | 77 |  |
|  אל סלוודור | מוניטור לטינו | 17 |  |
|  ארגנטינה | ארגנטינה הוט 100 | 66 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 49 |  |
|  ארצות הברית | מצעד השירים הדיגיטליים | 33 |  |
|  בוליביה | מוניטור לטינו | 20 |  |
|  גואטמלה | מוניטור לטינו | 34 |  |
|  הונדורס | Honduras Top 50 | 57 |  |
|  ונצואלה | רקורד ריפורט | 82 |  |
|  ספרד | PROMUSICAE | 45 |  |
|  פרגוואי | מוניטור לטינו | 41 |  |
|  פרו | מוניטור לטינו | 93 |  |
|  צ'ילה | צ'ילה טופ 20 | 45 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארגנטינה | ארגנטינה הוט 100 | 20 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הלטיניים | 5 |  |
|  ארצות הברית | מצעד האירפליי הלטיני | 6 |  |
|  ארצות הברית | מצעד השירים הלטיניים | 27 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 25,000 |
| ברזיל (Pro-Música Brasil) | פלטינה | 40,000 |
| מקסיקו (AMPROFON) | יהלום + זהב | 330,000 |
| ספרד (PROMUSICAE) | פלטינה 3× | 120,000 |
| פרו (IFPI Peru) | זהב | 3,000 |
| צ'ילה (IFPI Chile) | פלטינה | 15,000 |
| קולומביה (ASINCOL) | זהב | 10,000 |
| שווייץ (IFPI Switzerland) | זהב | 10,000 |
סיכום
| בכל העולם | — | 1,370,000 |
 מכירות + הזרמת מדיה בלבד
Fly on the Wall

Fly on the Wall (בעברית: זבוב על הקיר) הוא שיר של הזמרת האמריקאית מיילי סיירוס. השיר יצא לאור ב-27 בפברואר 2009 כסינגל השלישי מתוך האלבום השני של סיירוס, Breakout.
תוכן השיר עוסק בצלמי הפפראצי שהם לדעת סיירוס כמו "זבוב על הקיר" שמנסה לצפות בה כל הזמן. סיירוס אמרה שהשיר הוא על "איך הם חושבים שהם יודעים הכל עליי והם לא באמת יודעים, הם רוצים להיות זבוב על הקיר ולראות אותי כל הזמן."
רקע

מילות השיר, שנכתבו על ידי סיירוס, אנטונינה ארמאטו, טים ג'יימס ודוורים קראולו, פורשו בצורה שגויה במגוון דרכים. גיבורת השיר שר בפרספקטיבת גוף ראשון תוך שהיא מגנה מישהו על רצונו לפגוע בפרטיותה. רוב המבקרים חשבו שהגיבורה מתייחסת ל"בן זוג שתלטן". בן רטליף מ"הניו יורק טיימס" צידד בבן הזוג, והאמין שגיבורת השיר ”מציקה לאיזה נער מסכן על חטא הרצון לדעת על מה היא מדברת עם חבריה.” שרה רודמן מ"ההבוסטון גלוב" האמינה שהשיר יכול היה לתאר מספר נושאים, כמו ”בן זוג לשעבר, התקשורת ואפילו מעריציה”. עם זאת, בראיון עם ג'וסלין ונה מחדשות MTV, סיירוס אמרה שהשיר היה על "התקשורת" ועל ”איך הם חושבים שהם יודעים הכל [עליה], כשהם לא. הם רוצים להיות זבוב על הקיר שלי ולצפות [בי] 24/7.”. סיירוס פירטה על הרעיון בראיון עם ננסי אודל מאקסס הוליווד. היא הצהירה,
פפראצי. כתבתי את זה לתקשורת, שתמיד מרגישים שהם צריכים להיות בחיים שלי. לפעמים הם רק מייחלים שהם יוכלו להתחבא ולהיות שם כל הזמן. ושהם יכירו אותי קצת יותר טוב אם הם היו בבית שלי, בחדר שלי ובמקומות השונים שלי. אז זה כמו ללכת למקומות שונים ולנסות להתרחק מהם והם לא נעלמים, כמו זבובים מעצבנים קטנים.
קידום והופעות

סיירוס הופיעה עם השיר לראשונה ב-4 במאי 2008 בטקס הפתיחה של משחקי דיסני. היא הופיעה עם השיר גם ב"Good Morning America" ובטקס פרסי המוזיקה האמריקאית 2008 ובגמר רוקדים עם כוכבים.
וידאו קליפ

הווידאו קליפ לשיר בוים על ידי פיליפ אנדלמן. הווידאו קליפ יצא ב-8 בדצמבר 2008. הקליפ שלה היה בהשראת הקליפ Thriller של מייקל ג'קסון.
הסרטון מתחיל בזה שסיירוס והחבר שלה יוצאים מהקולנוע ומדברים על הסרט שהם ראו ואז החבר של סיירוס מסתכל על הירח ומתחיל להשתעל. סיירוס מבולבלת ואז מזועזעת שהיא צופה בו הופך לפפראצי ואז היא בורחת ממנו ורצה לתוך מוסך חנייה ומסתתרת מאחורי מכונית, ברגע שהיא מתרחקת מהמכונית, קבוצה של פפראצי מתחילים לרדוף אחריה עם המצלמות שלהם. במהלך רוב הקליפ סיירוס מנסה להתחבא מהפפראצי. בסופו של דבר היא מגיעה לפינה שאי אפשר לברוח ואז היא מופתעת ומבולבלת שקבוצת הפפראצי מתחילים לרקוד. החבר שלה שנראה רגיל מגיע במכונית כדי להציל אותה. בתוך המכונית סיירוס מתארת לו את המפגש המוזר עם הפפראצי והיא לא ידעה שהחבר שלה שתל מצלמה במכונית ואת מה שהיא אומרת במכונית הוא תוך כדי מפרסם את זה.
מיקומי שיא ותארים

|   ‏‏‏  מצעדים ודירוגים (2008–2009)> מדינה |   ‏‏‏  מצעדים ודירוגים (2008–2009)> מצעד |   ‏‏‏  מצעדים ודירוגים (2008–2009)> מיקום שיא |   ‏‏‏  מצעדים ודירוגים (2008–2009)>  |
| --- | --- | --- | --- |
|  אוסטריה | Ö3 אוסטריה טופ 40‏ | 57 |  |
|  אוסטרליה | מצעד הסינגלים האוסטרלי | 54 |  |
|  אירופה | אירופה הוט 100 | 57 |  |
|  אירלנד | מצעד הסינגלים האירי | 23 |  |
|  ארצות הברית | בילבורד הוט 100 | 84 |  |
|  גרמניה | GfK – טופ 100 | 64 |  |
|  הממלכה המאוחדת | מצעד הסינגלים הבריטי | 16 |  |
|  קנדה | קנדה הוט 100 | 73 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
הערות שוליים

↑  מיילי סיירוס - Breakout, באתר AllMusic (באנגלית)
↑  רטליף, בן, מיילי סיירוס, באתר הניו יורק טיימס, ‏21 ביולי 2008 (באנגלית)
↑  רודמן, שרה, With her new CD, Miley Cyrus breaks out -- a little, הבוסטון גלוב, ‏22 ביולי, 2008
↑  ונה, ג'וסלין, Miley Cyrus Spoofs Michael Jackson's 'Thriller' Video -- Swapping Zombies For Paparazzi, חדשות MTV, ‏13 בנובמבר 2008
↑  האריס, כריס, Miley Cyrus Thanks Fans For Their Support During Disney Games Set, חדשות MTV, ‏5 במאי 2008
| מיילי סיירוס |
| --- | --- | --- |
| דיסקוגרפיה • וידאוגרפיה • שירים • פרסים ומועמדויות • סיבובי הופעות | דיסקוגרפיה • וידאוגרפיה • שירים • פרסים ומועמדויות • סיבובי הופעות |  |
| אלבומי אולפן | Meet Miley Cyrus • Breakout • Can't Be Tamed • Bangerz • Miley Cyrus & Her Dead Petz • Younger Now • Plastic Hearts • Endless Summer Vacation |  |
| מיני-אלבומים | The Time of Our Lives • She Is Coming |  |
| אלבומי הופעה | Best of Both Worlds Concert • Attention: Miley Live |  |
| פסקולים | Hannah Montana • Hannah Montana 2 • The Movie • 3 • Forever |  |
| סיבובי הופעות | Best of Both Worlds Tour • Wonder World Tour • Gypsy Heart Tour • Bangerz Tour • Milky Milky Milk Tour • Attention Tour |  |
| קולנוע וטלוויזיה | האנה מונטנה (דיסקוגרפיה) • "האנה מונטנה ומיילי סיירוס: מופע הטוב שבשני העולמות" • "רייצ'ל, ג'ק ואשלי טו" |  |
| ערכים קשורים | בילי ריי סיירוס • טרייס סיירוס • נואה סיירוס • Backyard Sessions • Happy Hippie Foundation |  |
קטגוריה
| מיילי סיירוס – שירים |
| --- | --- | --- |
דיסקוגרפיה • שירים
| Meet Miley Cyrus | "See You Again" • "Start All Over" • "I Miss You" |  |
| Breakout | "Breakout" • "7 Things" • "Girls Just Wanna Have Fan" • "Fly on the Wall" |  |
| The Time of Our Lives | "Party in the U.S.A." • "When I Look at You" |  |
| Can't Be Tamed | "Liberty Walk" • "Who Owns My Heart" • "Can't Be Tamed" • "Every Rose Has Its Thorn" |  |
| Bangerz | "Adore You" • "We Can't Stop" • "Wrecking Ball" • "FU" |  |
| Miley Cyrus & Her Dead Petz | "Dooo It!" • "BB Talk" |  |
| Younger Now | "Younger Now" • "Malibu" • "Week Without You" • "Inspired" |  |
| She Is Coming | "Mother's Daughter" • "D.R.E.A.M." • "Slide Away" |  |
| Plastic Hearts | "Prisoner" • "Midnight Sky" • "Angels like You" • "Night Crawling" • "Heart of Glass" • "Zombie" |  |
| Endless Summer Vacation | "Flowers" • "River" • "Jaded" • "Used to Be Young" |  |
| סינגלים נוספים | "The Climb" • "Hoedown Throwdown" • "Send It On" • "On a Roll" • "Nothing Else Matters" |  |
| שיתופי פעולה | "Ready, Set, Don't Go" • "Just Stand Up!" • "We Are the World: 25 For Haiti" • "Decisions" • "Ashtrays and Heartbreaks" • "Fall Down" • "23" • "Real and True" • "Feelin' Myself" • "Come Get It Bae" • "Lucy in the Sky with Diamonds" • "Nothing Breaks Like a Heart" • "Happy Xmas (War Is Over)" • "Don't Call Me Angel" • "Without You" • "Wrecking Ball" |  |
| שירים נוספים | "I Thought I Lost You" • "Santa Claus Is Comin' to Town" • "Part of Your World" • "Butterfly Fly Away" |  |
AIM-132 אסראם

| --- | --- |

 מידע בסיסי
 ייעוד:  טיל אוויר-אוויר
 ארץ ייצור:  האיחוד האירופי האיחוד האירופי
 יצרן:  MBDA
 פעילות מבצעית:  1998
 תקופת השירות:  1998–הווה (כ־26 שנים) 
 משתמשים:  חיל האוויר המלכותי 
 פלטפורמת שיגור:  מטוסי קרב בריטיים, ו-F/A-18 אוסטרליים
 מאפיינים כלליים
 הנעה:  מנוע דלק מוצק
 משקל:  88 ק"ג
 ממדים
 אורך:  2.90 מטר
 קוטר:  16.6 ס"מ
 מוטת כנפיים:  45 ס"מ
 ביצועים
 מהירות:  3.5 מאך
 טווח:  18 ק"מ
 גובה טיסה:  בתלות בגובה שיגור
 ראש קרב והנחיה
 ראש קרבי:  10 ק"ג של חומר נפץ מרסק
 מרעום:  קרבה והקשה משולב
 הנחיה:  ביות תת-אדום
 
AIM-132 ASRAAM
AIM-132 אסראם (באנגלית: ASRAAM, ראשי תיבות של המילים: Advanced Short Range Air-to-Air Missile) הוא טיל אוויר-אוויר קצר טווח, בעל ביות תת-אדום (ביות חום) מתקדם, מתוצרת קונצרן MBDA של האיחוד האירופי (ובמקור - תוצרת בריטית).
היסטוריה

בשנות ה-80 של המאה ה-20, התפתחה הסכמה בתוך מדינות נאט"ו שעל פיה ארצות הברית תפתח טילי אוויר-אוויר לטווח בינוני (ה-AIM-120 אמראם), על מנת להחליף את ה-AIM-7 ספארו המתיישן, ואילו בריטניה וגרמניה המערבית יפתחו טילי אוויר-אוויר לטווח קצר (ה-AIM-132 אסראם), על מנת להחליף את ה-AIM-9 סיידווינדר הוותיק.

גרמניה פרשה מפיתוח הטיל בתחילת שנות ה-90, עם איחוד גרמניה, ובאביב 1995 יזמה פרויקט נפרד - האיריס-טי. החלטה זו הונעה עקב הבנת הביצועים של הטיל הסובייטי וימפל R-73 (קוד נאט"ו: AA-11 ארצ'ר) שנשאו מטוסי המיג 29 שירשה גרמניה במהלך האיחוד (הסתבר כי נאט"ו הפחיתה בצורה משמעותית מערך הטיל הרוסי). למעשה, גרמניה ביקשה לעצב מחדש את האסראם, כך שיוכל להתחרות בארצ'ר מבחינת יכולת תמרון, בעוד בריטניה העדיפה לעשות זאת באמצעות יצירת טיל מהיר במיוחד, בעל גרר נמוך, שאמנם יהיה מוגבל תמרון ביחס לארצ'ר, אך בעל יתרון משמעותי בטווח הפעולה ביחס לסיידווינדר המערבי. מאחר ששתי המדינות לא יכלו להגיע לעמק השווה בעניין, פרשה גרמניה מכלל פעילות בפיתוח האסראם.

עקב התקדמות איטית במיוחד ועיכובים רבים במהלכי הפיתוח, החליטה גם ארצות הברית לזנוח את מעורבותה בפרויקט, ובמקום זאת להשקיע בפיתוח גרסה מתקדמת של הסייווינדר - AIM-9X. באופן אירוני, שלושת הטילים השונים (AIM-9X, אסראם ואיריס-טי) משתמשים באותו חיישן הדמיית תמונה תת-אדומה מתוצרת ריית'יאון-יוז.
לאחר שנים רבות של פיתוח, נכנס הטיל בשנת 1998 לשירות מבצעי בחיל האוויר המלכותי, וכיום נושאים אותו מטוסי טייפון, טורנדו והארייר. גם חיל האוויר האוסטרלי רכש את הטילים לשימוש במטוסי ה-F/A-18 הורנט שבשירותו.
עתידו של הטיל לוט בערפל, עקב עלותו הגבוהה ביחס למתחרו העיקרי (הסיידווינדר AIM-9L/M) שהוכח לאורך השנים בקרבות אוויר רבים כיעיל דיו, ועקב היותו טיל ייחודי המצריך התאמות בתוכנות המטוסים עצמם, דבר המעלה את עלות קניית המערכת.
מאפיינים

ניהוג באמצעות ארבעה כנפוני היגוי בלבד הממוקמים בחלקו האחורי (לעומת אחד ממתחריו, הפיתון 5, שמשתמש במקום זאת ב-12 משטחי היגוי וייצוב משוכללים).
חיישן הדמיית תמונה תת אדומה (בעל רזולוציה של 128X128) ייחודי מתוצרת ריית'יאון-יוז, מה שמאפשר עמידות גבוהה בפני אמצעי נגד, כגון נורי הטעיה, וגם יכולת זיהוי חלקים ייחודיים במטוס (כגון תא הטייס, מנוע וכדומה).
נעילה לאחר השיגור (LOAL), לצורך שימוש במטוסים מתקדמים בעלי תא טילים פנימי (כגון ה-F-22 או ה-F-35).
זווית נעילה של 90 מעלות.
ראו גם

AIM-9 סיידווינדר
איריס-טי
פיתון 5
וימפל R-73
תיאטרון ביוון העתיקה

שחקן נושא סל, המאה ה-4 לפנה"ס, מוצג בלובר
תיאטרון ביוון העתיקה (השירה הדרמטית היוונית), התפתח והגיע לשיאו בסוף המאה ה-6 ובמהלך המאה ה-5 לפנה"ס ומרכזו היה באתונה. שירה זו השפיעה רבות על הספרות המערבית כולה והתוותה את יסודות הספרות הדרמטית עד ימינו.
התיאטרון התפתח בפסטיבלים לכבוד האל דיוניסוס ובעיקר בתחרויות הדרמה השנתיות בדיוניסיה העירונית של אתונה. השירה הדרמטית כללה שלושה סוגי מחזות: טרגדיה, מחזה סאטירים וקומדיה. הידע הקיים בימינו על הדרמה היוונית לוקה בחסר, בגלל מיעוט המחזות ששרדו, כ-40 טרגדיות וקומדיות מתוך כמה מאות שנכתבו, ומחזה סאטירים אחד. הדרמה הייתה מחוברת חיבור עמוק לחיי היוונים. הטרגדיות התבססו על סיפורי המיתוסים העתיקים שכל יווני הכיר היטב, הקומדיות תיארו את חיי היומיום ועסקו בביקורת פוליטית עכשווית ונוקבת, והפוליס ניהלה ומימנה את התחרויות שכל אזרחי העיר צפו בהן.
בתקופה ההלניסטית דעך התיאטרון. הקומדיה ויתרה על הביקורת הפוליטית והפכה להיות ה"קומדיה החדשה" – קומדיית מצבים על יחסים שבינו לבינה שהמחזאי המייצג שלה היה מנאנדרוס. הטרגדיה הידלדלה ובפסטיבלים העדיפו להעלות הפקות חוזרות של ענקי "תור הזהב" מאשר הפקות חדשות של מחזות דלים פרי יצירתם של מחזאי התקופה, ואפילו אריסטו ביקר את מחזאי תקופתו ותיאר אותם כנחותים ורדודים לעומת ענקי העבר. גם בדעיכתו של התיאטרון באה לידי ביטוי הזיקה החזקה בין הפוליס לחיי הרוח; היא התרחשה במקביל לשינויי השלטון ביוון ולשקיעתה של הפוליס.
מבנה התיאטרון והבמה

ההצגות ביוון העתיקה הוצגו תחת כיפת השמים. התיאטרון היווני נבנה על מורד גבעה לא תלולה, אך גבוהה דיה לאפשר ליושבי השורות האחרונות לראות. האודיטוריום נבנה בצורת פרסה והקיף כשני שלישים של חלל ההצגה – האורכסטרה. לאורך הגבעה נבנו ספסלים, בהתחלה מעץ ואחר כך מאבן ומדרגות שאפשרו לנוע בין השורות. האודיטוריום היה מחולק על ידי מעברים רוחביים והמדרגות, לאזורים בני 11 שורות כל אחד.
בתחילה התייחס השם "תיאטרון" רק אל מקומות הישיבה (תאאומי ביוונית = לצפות, מכאן תיאטרון = מקום צפייה), אך מאוחר יותר הפכה המילה לשמו של כל חלל שבו מציגים מופעי דרמה.
השורה הראשונה הייתה מיועדת לנכבדי העיר – שופטים, חברי המועצה ובעלי תפקידים שונים, ובתוכה יוחד מקום כבוד מיוחד לכוהן של דיוניסוס. שאר מקומות הישיבה היו זמינים לכלל הצופים ללא הבדלי מעמדות.
במרכז התיאטרון הייתה האורכסטרה (orchestra), ששימשה כרחבת השירה והריקוד של המקהלה. במרכז האורכסטרה היה משטח מוגבה שעליו ניצב המזבח של דיוניסוס (thymele) ומדרגות הובילו ממנה לחדרים שמתחת. חדרים אלו נקראו "החדרים של כירון" משום ששימשו לכניסת המתים ודמויות אחרות מהעולם שמעבר.
מאחורי האורכסטרה ניצבה הסקנה (skene), מבנה בן שתי קומות ולו שלושה פתחים ששימשו לכניסה ויציאה של שחקנים. בתוך המבנה היו חדרי ההלבשה של השחקנים וחזיתו שימשה כרקע לבמה. מהסקנה התפתחה מאוחר יותר המילה "סצנה".
במת השחקנים, הפרוסקניון (proskenion), הייתה בין הסקנה לאורכסטרה. בתקופה הקלאסית הייתה הבמה מוגבהת במעט מן האורכסטרה ובתקופה ההלניסטית היה גובהה שלושה מטרים מעל משטח המקהלה.
הקהל והמקהלה נכנסו ויצאו משני מעברים, הפארודוי (parodoi), שנמצאו משני צדי הסקנה והובילו עד תחילת המושבים.
הבמה בתיאטרון היווני הייתה שונה מאוד מהבמה המוכרת בתיאטרון המודרני. לא היה מסך ומעברים בין המערכות התבצעו על יד שירת המקהלה על במה ריקה משחקנים. התפאורה הייתה סטטית ולא ניתנה לשינוי. הפרוסקניון ייצג את הרחוב והסקנה – את הבית. כדי להציג סצנה המתרחשת בתוך הבית השתמשו באקיקלמה (ekkyklema) – משטח עץ שנדחף לבמה דרך הפתח המרכזי וייצג את פנים הבית; הקהל ידע שהשחקנים שעומדים על המשטח נמצאים כרגע בבית, פתרון מסורבל אך הכרחי במסגרת הכללים בהם פעלו.
אמצעי מלאכותי אחר שהיה בשימוש כותבי המחזות היה המֶכָנֶה (מכונה). המכנה היה וו תלוי מגג הסקנה ששימש להורדת פסל של האל לבמה. בטרגדיה נועדה הופעת האל לחלץ את הגיבור מאיזו תסבוכת בעלילה, ואריסטו ביקר את מחזאי תקופתו, שהתפתו לעיתים קרובות מידי להשתמש בפטנט "האל מן המכונה" (דאוס אקס מכינה) כפי שקראו לו, במקום למצוא פתרון נכון מבחינה סיפורית. בקומדיה היה למכנה שימוש נרחב במצבים קומיים. שימוש מפורסם הוא הופעתו של סוקרטס התלוי בסל היורד מהסקנה, במחזה העננים של אריסטופאנס באופן השם אותו ללעג בעיני הצופים.
הפסטיבלים וסדרי ההצגה

ההצגות ביוון העתיקה הוצגו במסגרת חגיגות דתיות בשלושת הפסטיבלים של דיוניסוס, כחלק מהפסטיבל, לאחר תהלוכות החוגגים, טקסי הפולחן לאל ותחרות שירת המקהלות.
הדיוניסיה הכפרית – התקיימה ברחבי יוון במהלך חודש דצמבר והוצגו בה מחזות, טרגדיות וקומדיות, שהוצגו קודם לכן בתחרויות בשני הפסטיבלים האחרים.
הדיוניסיה העירונית – הדיוניסיה הגדולה של אתונה, שבמסגרתה נערכו תחרויות הדרמה הראשיות והיוקרתיות לטרגדיה ולקומדיה, התקיימה בסוף חודש מרץ, תחילת אפריל. במסגרת התחרויות הוצגו טרגדיות במשך שלושה ימים – יום למחזאי, שבו הוצגו שלוש טרגדיות ומחזה סאטירים אחד, שכתב במיוחד לתחרות. קומדיות הוצגו במשך יום אחד, חמש קומדיות של מחזאים שונים.
הלנאיה – הלנאיה נחגגה ברחבי יוון בחודש ינואר. בחגיגות הלנאיה באתונה התקיימה תחרות קומדיות, שבה נבחרה הזוכה מבין חמש קומדיות ומדי פעם הוצגו גם טרגדיות מחוץ למסגרת התחרות.
התחרויות בפסטיבלים באתונה היו בחסות המדינה – הפוליס – ומומנו ונוהלו על ידה. האחראי הראשי של הפסטיבל היה הארכון אפונימוס, שמינה לידו מועצה מנהלת. הוא שבחר את המחזאים והמחזות המתמודדים.
הפוליס שילמה את שכר המחזאים והשחקנים והעניקה את הפרסים לזוכים. המקהלות מומנו על ידי חלק מעשירי העיר שמונו על ידי הארכון אפונימוס. הם ראו בכך כבוד גדול וזכו להיות מובילי המקהלות (כורגוי), תפקיד טקסי חשוב בפסטיבל.
השופטים והזוכים נבחרו באמצעות הגרלה (proagon), במתכונת דומה לבחירת נבחרי הציבור באתונה. מספר נציגים מכל שבט (phyle) נבחרו על ידי המועצה המנהלת ושמותיהם נרשמו על גבי חרסים שנחתמו בכדים במעמד הכורגוס. הכדים נפתחו לפני ההצגה, מכל כד הוצא חרס אחד, והשופטים ששמם עלה בגורל הושבעו לשפוט ללא משוא פנים וישבו בשורה הראשונה ליד הארכונים והכוהן של דיוניסוס.
השיפוט בתחרויות הדרמה נעשה אף הוא באמצעות הגרלה, באופן דומה לבחירת השופטים. כל שופט רשם את שמות מועמדיו על חרסים שהוכנסו לכד. הארכון בסיליאוס הוא שהעלה את החרסים עם שמות הזוכים ביום האחרון של התחרויות. הזוכים קיבלו פרס כספי מהפוליס, עוטרו בזרי קיסוס ונישאו בתהלוכה וחגיגה שנערכו לכבודם.
הפסטיבלים, ובעיקר חגיגות הדרמה שבהם, היו חלק משמעותי בחייו של האתונאי. מחיר הכרטיס היה זול, והפוליס מימנה את הכניסה לעניים, אקט שממחיש את החשיבות הרבה שראתה העיר בהשתתפות האזרחים בהצגות. בכל הצגה צפו כ-14,000 איש, כולם צופים מיומנים שהכירו היטב את המיתוסים, חגגו את הפסטיבלים וצפו בתחרויות הדרמה כל שנה מחייהם הבוגרים. קהל ייחודי ויודע תיאטרון זה היה גם הוא שותף בהתפתחות יוצאת הדופן של הדרמה ביוון העתיקה.
המחזות: תכנים, מבנה, תלבושות

בפסטיבלים הוצגו שלושה סוגי מחזות: הטרגדיה, שסיפרה סיפור המבוסס על מיתוס, מחזה סאטירים, שהיה מין בורלסקה סאטירית על בסיס מיתוס ושעליו ידוע כיום אך מעט, והקומדיה שתיארה את חיי היומיום באופן קומי.
במחזות השתתפו עד שלושה שחקנים שביצעו את מרבית קטעי השיח ומקהלה שביצעה את מרבית קטעי השירה. הדרמה על סוגיה השונים נכתבה במשקל ונחשבה על ידי היוונים לסוג נוסף של שירה.
מכיוון שמספר השחקנים הוגבל לשלושה, מילא כל שחקן מספר תפקידים בכל הצגה, כולל תפקידי הנשים. כל השחקנים לבשו מסכות ששימשו לציון תפקידו של השחקן בסצנה המסוימת. היו מסכות טיפוסיות: עבד, איכר ועוד, ומסכות אינדיבידואליות. המסכות השונות והמגוונות היו חלק מהעושר הוויזואלי של המחזה ושימשו גם כמגביר לקול השחקן.
המחזות: תכנים, מבנה, תלבושות > הטרגדיה

הטרגדיה היוונית מספרת בדרך כלל את סיפורו של מיתוס המוכר לצופים, בעיקר מכתבי הומרוס אך גם מאפוסים היסטוריים אחרים (הפרסים של אייסכילוס), דרך משקפי פרשנותו הפרטית של המחזאי (אלקטרה של אוריפידס ושל אייסכילוס, המבוססות על אותו מיתוס, מציגות דמויות שונות לחלוטין).
במרכזה של כל טרגדיה נמצאת התנגשות טרגית – קונפליקט – הגורמת לגורלו הטרגי של הגיבור. הדוגמה הקלאסית להיפוך גורלו של הגיבור הוא אדיפוס המלך של סופוקלס, שבתחילת המחזה הוא מלך נערץ ואהוב ובסופו הוא עיוור מנודה, נע ונד.
הגורם לאירוע הטרגי משתנה בהתאם להשקפת עולמו של המחזאי: האלים, האדם, או שילוב של השניים – האדם שבמעשיו חטא וחרג מהגבולות שהוקצו לו על ידי האלים (היבריס).
ההזדהות עם גיבור הטרגדיה וסיפור עלייתו ונפילתו אמורה, לפי אריסטו, לעורר רגשות עזים של פחד וחמלה אצל הצופה ולהביאו לידי קתרזיס – חוויית היטהרות והזדככות.
מעבר לתפקידה כגורם חווייתי רגשי עבור הצופה, דנה הטרגדיה בשאלות המרכזיות של קיומו של האדם ומנסה למצוא להן פתרון: צדק ועוול, חטא ועונשו, האדם והמדינה והאדם ומה שמעבר לו.
מבנה הטרגדיה מכיל חמישה חלקים עיקריים:
פרולוגוס – תמונת הפתיחה. בתמונה זו מוצגים הרקע לסיפור המעשה וקווי העלילה המרכזיים. הפרולוגוס יכול להיות בצורת מונולוג של אל או אדם, או בצורת דיאלוג של מספר דמויות במחזה.
פארודוס – שיר הכניסה של המקהלה לאורכסטרה. תפקיד הפארודוס הוא הכנסת הקהל לאווירה הרגשית המתאימה.
אפאיסודיון – דיאלוג ופעולת דרמה; המקבילה היוונית למערכה בתיאטרון המודרני. שיאו הדרמטי של הדיאלוג הוא הסטיכומיטיה, שהיא חילופי משפטים קצרים ומהירים.
סטאסימון – שיר המקהלה שמושר בסיום המערכה על ידי המקהלה הנמצאת במקומה באורכסטרה (בניגוד לשיר הכניסה ולשיר היציאה, המושרים תוך כדי תנועה). המחזה בנוי מזוגות של אפיאסודיון וסטאסימון, בדרך כלל ארבעה במספר. המקהלה מנתחת בסטאסימון את שהתרחש על הבמה באפאיסודיון ומוסיפה ממדים נוספים; מידע על ידי הרחבת רקע היסטורי או דתי, ושגב טרגי על ידי הסתכלות על האירועים מלמעלה (למשל, כמו בשירת המקהלה על גדולת האדם באנטיגונה של סופוקלס).
אקסודוס – שיר היציאה של המקהלה. השיר מתבצע על ידי השחקנים והמקהלה בתהלוכת היציאה מהבמה ומהווה את סיכום העלילה.
השחקן בטרגדיה היוונית לבש כיטון (כותונת) צבעוני וארוך שרוולים שהיה קשור בחגורה מתחת לחזה. מעל הכיטון לבש הֵימאטיוֹן (גלימה) על כתף ימין, או כלאמיס (מעילון קצרצר) על כתף שמאל. לרגליו נעל קותורנוי (מגפיים) כאזכור לדיוניסוס שתואר כנועל מגפיים. על פניו לבש מסכה התואמת את תפקידו בסצנה, ומעליה חבש אוֹנקוֹס – פאה או כיסוי ראש שיצר אשליה של מצח מוגבה והוסיף לדמות הדרת כבוד.